 దేవిప్రియ తన కవిత్వంలో నిరసనకు ఒక శ్రమైక జీవన సౌందర్యాన్ని, వ్యతిరేకతకు ఒక విలక్షణతను పొదిగిన కవి. అరవైల దిగంబర కవిత్వం తర్వాత వచ్చిన పైగంబర కవుల్లో ఒకరుగా మొదలై, క్రమంగా పాత్రికేయ జీవితంలో స్థిరపడి, పలు పత్రికల్లో, పాత్రికేయ రచన, కవిత్వంతో పాటుగా, తెలుగులో డైలీ కవితా కార్టూన్ ప్రవేశపెట్టిన ప్రతిభాశాలి. రన్నింగ్ కామెంటరీ దేవిప్రియ కవిత్వంలో సమకాలీన విషయాలను ప్రతీ రోజూ కవిత్వ చమత్కారం రంగరించి, అందించే తీరు కోసం, ప్రత్యేకంగా దినపత్రికలకు పాఠకులు ఉండేవారు అంటే, అతిశయోక్తి కాదు.ఇద్దరూ పత్రికా రంగంలోనే పనిచేసినా, అటు కె.ఎన్.వై.పతంజలి, ఇటు దేవిప్రియ, ఒకే ప్రాపంచిక దృక్పథాన్ని పంచుకున్నా, రచనా విధానంలో, తీరులో ఎవరికి వారిదే ఒక సొంత శైలి. వ్యంగ్యం దట్టించిన వచనం పతంజలి ఆయుధాగారం అయితే, కవిత్వంలో అల్పాక్షరాల అనల్పార్ధ రచనకుండే ఒడుపు గ్రహించిన వాడు దేవిప్రియ. దేవిప్రియ ‘‘చేప చిలుక’’ (2005) కవిత్వ సంపుటికి పతంజలి ముందు మాట రాస్తూ ‘‘కవన మహాశిల్పి దేవిప్రియ’’ అన్నాడు. అలాగే, ఏ కవికి కూడా ఇంతవరకూ, తన కవిత్వ సంపుటికి ముందు మాట రాసిన సాహితీ వేత్త పేరిట ఏర్పడిన అవార్డ్ దక్కలేదు. (పోల్చి చెప్పాలీ అంటే, శ్రీశ్రీకి తన మహాప్రస్థానానికి ముందు మాట రాసిన చెలం అవార్డ్ దక్కినట్టయితే ఎలా ఉంటుందో అలా) ‘‘చేపచిలుక’’ సంపుటికి ముందుమాట రాసిన పతంజలి అవార్డ్, ఆ కవికి ఒక పుష్కర కాలం తరువాత, కాలంలో జరిగే ఎన్నో పరిణామాల వల్ల రావడం ఇంతవరకూ జరగని సంఘటన.ఒక పుష్కలమైన ముందుమాట రాశాడు పతంజలి ఈ సంపుటికి.. దాని మొదటి వాక్యాలు ఇవి. ‘‘ఎప్పుడో ముప్ఫయ్యేళ్ళ క్రితం ఒక పూరి గుడిసె మీద వాన కురిసింది. చూరు నుంచి నాడు కురిసిన నీరు నేదొక జీవనదిగా మారింది. ఎన్నడో ముప్ఫయ్యేళ్ళ క్రితం, ఒక లేత చూపుడు వేలు ఒక పూరి గుడిసె గోడ మీద అమాయకపు రాతలేవో రాసింది. ఆ వేలిప్పుడు మెరుపు తీగలు మీటుతున్నది, హృదయపు తంత్రులు సవరిస్తున్నది. జీవితాన్ని కొరుక్కు తినేసే క్రూర జంతువు ఎక్కడున్నదో పదిమందికీ చూపెడుతున్నది. దాన్ని వేటాడమంటున్నది. వేటగాళ్ళకి వీర తిలకం దిద్దుతున్నది. దాని పేరు దేవిప్రియ.’’దేవిప్రియను ప్రేమించిన, శ్వాసించిన, స్నేహించిన, జీవించిన పతంజలి, ఈ మార్చ్ 29న (ఆరోజు ఉగాది కావడం కాలమానం అయితే, నిజమైన ఈ సందర్భోచిత కొలమానం ఆ తేదీన పతంజలి జన్మదినం కావడం వలన) విజయనగరంలో, దేవిప్రియ ఒడిలో ఒక అవార్డ్గా నిలుస్తున్నాడు. ఈ అవార్డ్ను మించిన మాటలు ఎన్నో పతంజలి స్వయంగా, ఈ ‘‘దేవినామప్రియ’’ గురించి చెప్పాడు. ‘‘రన్నింగ్ కామెంటరీ’’ ఒక శీర్షికే అయినా, రాసినదంతా, జీవితం, సమాజంపై ఒక తెలివైన అభ్యంతరంగా నిలిపిన ఈ అమూల్యమైన కవిని పతంజలి ఇలా కొలిచాడు తన తూకంలో.‘‘ఆడంబరం లేని కవి. అబద్ధాలు రాయని కవి. ఆధునిక కవుల్లో ఇంత వైవిధ్యమూ, విస్తృతీ, సాంద్రమైన, సొగసైన అభివ్యక్తీ వేరెవరికీ కవికీ లేవు’’. ‘‘జెండాలు, కాగడాలు, నెత్తి మీద పెట్రోమాక్స్ లైట్లు పెట్టుకు తిరిగే కవుల మధ్య దేవిప్రియ ఒక ద్వీపం లాంటి వాడు’’. ‘‘దేవిప్రియ కథలు, వచనకవితలు, పద్య కవితలు, రన్నింగ్ కామెంటరీ, నాటకలూ, అడ్వర్టైజ్మెంట్ కాపీలు, స్టోరీ బోర్డ్లూ, సినిమా పాటలు, సినిమా స్క్రిప్ట్లు, సినిమా మాటలు, పాటలు రాశాడు. ఆడ్ ఫిల్మ్లు చేశాడు. గద్దర్ మీద అనితరసాధ్యమైన డాక్యుమెంటరీ తీశాడు. దానికి ఆంగ్ల భాషలో వ్యాఖ్యానం రాశాడు. ఇంత వైవిధ్యం విస్తృతీ ఉన్న కవి, తెలుగులో శ్రీశ్రీ తప్ప మరెవరూ లేరు.’’ఆనాడు పన్నెండేళ్ళ కిందట, సాహిత్య పతంజలి, భాగ్యనగరంలో అన్న ఈ ముందు మాటలు, ప్రస్తుతంలో ఆయన పేరిటే అవార్డ్గా ఏర్పడి, దేవిప్రియను ఆదరించి, అభిమానించి, అందలం ఎక్కిస్తున్నాయి. విద్యల నగరం విజయనగరం, పతంజలి రచనల్లో అజరామరమై నిలిచిన రాజుల ఇలాకాల ఆలమండ ప్రాంతం, పతంజలి పుట్టిన ఆ ఆలమండ గ్రామం గల జిల్లా విజయనగరం, స్వాగతం పలుకుతున్నది దేవిప్రియకు. మందహాసం అతని మందాక్రాంతం. నిండు మనసు అతని పున్నమి ఆకాశం. నిగ్రహించినా, ఆగ్రహించినా అక్షరం మర్యాదను నిలబెడుతున్న కవి, సమాజ ప్రస్థానంలో ఆకాశాలను రగిలిస్తున్న కవి, దేవిప్రియ ఒడిలో, పతంజలి పురస్కారం, ఒక సుందర దృశ్యం.-రామతీర్థ(విజయనగరం జిల్లా ఆలమండ గ్రామంలో నేడు పతంజలి అవార్డ్ సభ)
 devipriya tana kavitvamlo nirasanaku oka shramaika jeevana soundaryaanni, vyatirekataku oka vilakshanatanu podigina kavi. aravaila digambara kavitvam tarvaata vachina paigambara kavullo okarugaa modalai, kramangaa paatrikeya jeevitamlo sthirapadi, palu patrikallo, paatrikeya rachana, kavitvamtho paatugaa, telugulo dily kavita cartoon pravesapettina pratibhaasaali. ranning commentery devipriya kavitvamlo samakaaleena vishayaalanu pratee roojoo kavitva chamatkaram rangarinchi, andinche teeru kosam, pratyekamgaa dinapatrikalaku paatakulu undevaaru ante, atisayokti kaadu.iddaruu patrika rangamlone panichesina, atu ke.en.vai.patanjali, itu devipriya, oke praapanchika drukpathaanni panchukunna, rachana vidhaanamlo, teerulo evariki vaaride oka sonta saili. vyangyam dattinchina vachanam patanjali aayudhaagaaram ayithe, kavitvamlo alpaksharala analpaardha rachanakunde odupu grahinchina vaadu devipriya. devipriya ‘‘chepa chiluka’’ (2005) kavitva samputiki patanjali mundu maata raastuu ‘‘kavana mahashilpi devipriya’’ annadu. alaage, e kaviki kuudaa intavarakuu, tana kavitva samputiki mundu maata raasina saahitii vetta paerita erpadina award dakkaledu. (polchi cheppali ante, srisriiki tana mahaaprasthaanaaniki mundu maata raasina chelam award dakkinattayite ela untundo alaa) ‘‘chepachiluka’’ samputiki mundumata raasina patanjali award, aa kaviki oka pushkara kaalam taruvaata, kaalamlo jarige enno parinaamaala valla ravadam intavarakuu jaragani sanghatana.oka pushkalamaina mundumata raasaadu patanjali ee samputiki.. daani modati vaakyaalu ivi. ‘‘eppudo mupfayyella kritam oka puuri gudise meeda vaana kurisindi. chuuru nunchi naadu kurisina neeru nedoka jeevanadigaa maarindi. ennado mupfayyella kritam, oka letha chuupudu velu oka puuri gudise goda meeda amayakapu ratalevo rasindi. aa velippudu merupu teegalu meetutunnadi, hrudayapu tantrulu savaristunnadi. jeevitaanni korukku tinese krura jantuvu ekkadunnado padimandikee chuupedutunnadi. daanni vetaadamantunnadi. vetagaallaki veera tilakam diddutunnadi. daani paeru devipriya.’’devipriyanu preminchina, swaasinchina, snehinchina, jeevinchina patanjali, ee march 29na (aaroju ugaadi kaavadam kaalamaanam ayithe, nijamaina ee sandarbhochita kolamanam aa tedeena patanjali janmadinam kaavadam valana) vijayanagaramlo, devipriya odilo oka awardga nilustunnadu. ee avaardnu minchina maatalu enno patanjali swayamgaa, ee ‘‘devinamapriya’’ gurinchi cheppaadu. ‘‘ranning commentery’’ oka sheershike aina, rasinadanta, jeevitam, samajampai oka telivaina abhyantaramgaa nilipina ee amoolyamaina kavini patanjali ilaa kolichaadu tana thookamlo.‘‘aadambaram laeni kavi. abaddhaalu rayani kavi. aadhunika kavullo inta vaividhyamuu, vistrutii, saandramaina, sogasaina abhivyaktii vaerevarikee kaviki levu’’. ‘‘jendaalu, kaagadaalu, netti meeda petromacs laitlu pettuku tirige kavula madhya devipriya oka dveepam lanti vaadu’’. ‘‘devipriya kathalu, vachanakavitalu, padya kavitalu, ranning commentery, naatakaluu, advertisment kaapeelu, story bordloo, sinima paatalu, sinima scriptlu, sinima maatalu, paatalu raasaadu. aud filmlu cheshaadu. gaddar meeda anitarasaadhyamaina dacumentory teesaadu. daaniki aangla bhashalo vyaakhyaanam raasaadu. inta vaividhyam vistrutii unna kavi, telugulo srishree tappa marevaroo leru.’’aanaadu pannendella kindata, saahitya patanjali, bhagyanagaramlo anna ee mundu maatalu, prastutamlo aayana perite awardga erpadi, devipriyanu aadarinchi, abhimaaninchi, andalam ekkistunnaayi. vidyala nagaram vijayanagaram, patanjali rachanallo ajaramaramai nilichina rajula ilaakaala aalamanda praantam, patanjali puttina aa aalamanda graamam gala jilla vijayanagaram, swaagatam palukutunnadi devipriyaku. mandahasam athani mandaakraantam. nindu manasu athani punnami aakaasam. nigrahinchinaa, aagrahinchinaa aksharam maryaadanu nilabedutunna kavi, samaja prasthaanamlo aakaasaalanu ragilistunna kavi, devipriya odilo, patanjali puraskaaram, oka sundara drushyam.-ramatirtha(vijayanagaram jilla aalamanda graamamlo nedu patanjali award sabha)